હકીકતમાં, આર્થિક મંત્રાલયના જર્મન સેક્રેટરી ઓફ સ્ટેટ એબરહાર્ડ વાન જેગવિટ્ઝ તરફથી આઓને મળેલા એક આદેશને કારણે જ સ્ટર્નને આ બાબતે જાણ થઈ હતી. એ આદેશોમાં વ્યવસાયોના આર્યનીકરણમાં અમલ કરવા યોગ્ય નીતિઓની એક યાદી આપવામાં આવી હતી. એ આદેશોમાંથી તારવીને એક સંક્ષિપ્ત યાદી બનાવવાનું કામ આઓએ સ્ટર્નને સોંપેલું. વાન જેગવિટ્ઝે ગુસ્સા કરતાં વધારે દુઃખ સાથે દર્શાવ્યું હતું, કે હેડરીકની જર્મન મુખ્ય સુરક્ષા કચેરી જેવી સંસ્થાઓ તથા અન્ય સરકારી એજન્સીઓ દ્વારા, માત્ર કંપનીઓની માલિકી જ નહીં, પરંતુ કંપનીઓના વહીવટદારો અને કામદારોનું પણ આર્યનીકરણ કરવા માટે દબાણ કરવામાં આવવાનું હતું. યહૂદીઓ ગમે તેટલા કુશળ કારીગર હોય, પરંતુ જર્મન નિરીક્ષકોએ તેમને જેમ બને તેમ જલદી છૂટા કરવાના હતા. હા, ઉત્પાદન એક ચોક્કસ સ્તરે જળવાઈ રહે તેની કાળજી રાખવાની હતી!